CELEX: 51997PC0058
Language: da
Date: 1997-02-17
Title: Forslag til RÅDETS FORORDNING (EF) om midlertidig tilbagetrækning fra Unionen Myanmar af foldelene under de generelle toldpræferencer for landbrugssektoren

Avis juridique important

|

51997PC0058

Forslag til RÅDETS FORORDNING (EF) om midlertidig tilbagetrækning fra Unionen Myanmar af foldelene under de generelle toldpræferencer for landbrugssektoren  /* KOM/97/0058 ENDEL - ACC 97/0041 */  

EF-Tidende nr. C 080 af 13/03/1997 s. 0018

Forslag til Rådets forordning (EF) om midlertidig tilbagetrækning fra Unionen Myanmar af fordelene under de generelle toldpræferencer for landbrugssektoren (97/C 80/10) KOM(97) 58 endelig udg. - 97/0041(ACC) (Forelagt af Kommissionen den 17. februar 1997)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 1256/96 af 20. juni 1996 om anvendelse af et flerårigt arrangement med generelle toldpræferencer for perioden 1. juli 1996 til 30. juni 1999 for visse landbrugsprodukter med oprindelse i udviklingslande, særlig artikel 12, stk. 3,under henvisning til forslag fra Kommissionen,under henvisning til udtalelse fra Europa-Parlamentet,under henvisning til udtalelse fra Det Økonomiske og Sociale Udvalg, ogud fra følgende betragtninger:I henhold til bestemmelserne i nævnte forordning (EF) nr. 1256/96 nyder Unionen Maynmar fordel af disse generelle toldpræferencer;i henhold til artikel 9 i nævnte forordning (EF) nr. 1256/96 kan disse præferencer tilbagetrækkes midlertidigt, fuldstændigt eller delvist, navnlig i tilfælde, hvor et præferenceberettiget land anvender enhver form for slavearbejde som defineret i Genève-konventionerne af 25. september 1926 og 7. september 1956 og Den Internationale Arbejdsorganisations (ILO) konventioner nr. 29 og 105;den 2. januar 1997 meddelte Den Frie Faglige Internationale (FFI) og Den Europæiske Faglige Samarbejdsorganisation (EFS) Kommissionen, at den fælles klage, de havde indgivet i medfør af artikel 9 i forordning (EF) nr. 3281/94 (1) af 19. december 1994 om anvendelse i perioden 1995-1998 af et flerårigt arrangement med generelle toldpræferencer for visse industrivarer med oprindelse i udviklingslande med henblik på tilbagetrækning af præferencefordelen til dette land i industrisektoren, også skulle gælde for forordning (EF) nr. 1256/96;der kan tages behørigt hensyn til alle de oplysninger, som Kommissionen har indhentet under den undersøgelse, den foretog efter den oprindelige klage fra FFI og EFS, samt de konklusioner, den har draget deraf, ved undersøgelsen af den udvidede klage, som FFI og EFS indgav den 2. januar 1997, idet disse oplysninger er af generel rækkevidde og ikke kræver nogen specifik supplerende undersøgelse af landbrugssektoren;Kommissionen vedtog efter sin undersøgelse den 18. december 1996 et forslag til forordning om midlertidig tilbagetrækning fra Unionen Myanmar af fordelene ved de generelle toldpræferencer for industrivarer med oprindelse i Unionen Myanmar, så længe det ikke var blevet fastslået, at den påklagede praksis var blevet bragt til ophør;der bør af samme grund og under samme omstændigheder foretages en tilbagetrækning fra Unionen Myanmar af toldpræferencerne for landbrugssektoren;det er hensigtsmæssigt at lade de varer, der er undervejs til Den Europæiske Union, være fritaget for denne tilbagetrækningsforanstaltning, forudsat at de er afsendt forud for denne forordnings ikrafttrædelsesdato -UDSTEDT FØLGENDE FORORDNING:Artikel 1 De toldpræferencefordele, der er indrømmet i medfør af forordning (EF) nr. 1256/96 af 29. juni 1996, tilbagetrækkes fra Unionen Myanmar.Artikel 2 Rådet bringer på forslag fra Kommissionen anvendelsen af denne forordning til ophør, når den på grundlag af en rapport fra Kommissionen har konstateret, at der ikke længere anvendes slavearbejde i Unionen Myanmar.Artikel 3 Denne forordning træder i kraft på tredjedagen efter datoen for offentliggørelse i De Europæiske Fællesskabers Tidende. Den finder ikke anvendelse på varer, for hvilke det bevises, at de er afsendt til Den Europæiske Union forud for datoen for denne forordnings ikrafttræden.Denne forordning er bindende i alle enkeltheder og gælder umiddelbart i hver medlemsstat.(1) EFT nr. L 348 af 31. 12. 1994, s. 1.